ለእንሰሳት በሽታ መከላከያነት የሚያገለግሉ 174 ተሽከርካሪዎች ለስድስት ክልሎች ተከፋፈሉ፡፡
ባሕር ዳር፡ ሚያዝያ 30/2012 ዓ.ም (አብመድ) የግብርና ሚኒስቴር ለበግና ፍየል በሽታዎች መከላከያ የሚያገለግሉ 174 የመኪና እና ሞተር ተሽከርካሪዎችን ለስድስት ክልሎች አከፋፈለ።ሚኒስቴሩ ለክልሎቹ ያከፋፈለው ለበግና ፍየል “ደስታ” መሰል በሽታ መከላከያ የሚሆኑ 28 መኪናዎችንና 146 ሞተር ሳይክሎችን ነው።የግብርና ሚኒስትሩ አቶ ዑመር ሁሴን ተሽከርካሪዎቹን ለአማራ፣ ኦሮሚያ፣ ደቡብ፣ ትግራይ፣ ቤኔሻንጉል ጉሙዝና ጋምቤላ ክልሎች ዛሬ አስረክበዋል።
ተሽከርካሪዎቹ ከዓለም ባንክ በዝቅተኛ ወለድ ብድር በተገኘ ገንዘብ የተገዙ ሲሆን በስድስቱ ክልሎች ባሉ 58 ወረዳዎች፤ 1 ሺህ 755 ቀበሌዎች ከስምንት ነጥብ ስምንት ሚሊዮን በላይ አርሶ አደሮች ተጠቃሚ ይሆናሉ ተብሏል።
የግብርና ሚኒስትሩ አቶ ዑመር ሁሴን እንዳሉት፤ ክልሎች ጤንነቱ የተጠበቀና ጥራት ያለው የእንስሳት ምርት ማቅረብ ይጠበቅባቸዋል።